sasicodes/solvari-1 huggingface dataset:
மந்திரமும் மந்திரத்தைக் கையாண்ட சாமியாடிகளின் குணங்களும் நிலமும் பொழுதும் சார்ந்து பல வடிவங்களைப் பெற்றது என்பது மேலே குறிக்கப்பட்டது.
பின்னர் இதனோடு ஆவி வழிபாடு இணைந்தபொழுது வீரத்தை வித்தியவர்களை வழிபட்டு வேண்டப்படும் வளமை நன்மை நலம் ஆகியவை பெறுவதாகிறது.
போரோடு தொடர்புடைய வீரம் வித்தி வீரத்தைப் பன்மடங்கு விளைவிப்பது என்ற மந்திரத்தின் அடிப்படையில் நாம் மகாபாரதத்தில் அரவான் பலியினைக் காணலாம்.
தயானந்தர் போன்றவர்களின் கருத்தாக அஸ்வமேதம் வளமை சார்ந்து நிகழ்த்தப்பட்ட சடங்கு எனப் பொருள்படும்படியுள்ள அசுவமேதம் என்பது குதிரையைப் பலி கொடுத்தல் இல்லை என்றும் அது கூடுதல் உற்பத்தியைத் தர நிலத்தைச் சீர்திருத்தும் யாகம் என்பர்.
தயானந்தர் அஸ்வமேதத்தையும் புருசமேதத்தையும் வளமைச்சடங்கு என்று அடையாளம் கண்டதும் மனிதனை உலகாயத மற்றும் ஆன்மிக வாழ்க்கையில் செம்மைப்படுத்துவது என்று கூறுவதும் வரவேற்கத்தக்கது.
யாகத்தில் விலங்குப் பலி வளமை சார்ந்து நடத்தப்பட்ட ஒன்று என்பதனை முழுமையாக அறிந்துகொள்ள நமக்கு உதவுவது தொல்சமயத்தின் மந்திரமே.
ரிக் பலிச் சடங்கை சமயத்துடன் பொருத்திப் பொருள் கொள்ள விளையும்பொழுது மனித இனம் தொன்மைக் காலத்தில் இருந்து கைக்கொண்டிருக்கும் மந்திரத்தின் உண்மைப் பொருளை இழந்துவிடுகிறோம்.
மந்திரம் பற்றி மானுடவியளார்கள் குறிப்பிடும்பொழுது தொன்மைச் சமயம் தொடங்கி இன்றைய சமயங்கள் வரை அனைத்து படிமலர்ச்சி நிலைகளிலும் மந்திரம் குறிப்பிடத்தக்க இடத்தை பெற்றுள்ளது என்று சுட்டிக்காட்டுவர்.
இந்நிலையில் மந்திரத்தின் மீது ஏற்றிக்கூறப்படும் தற்கால சமயக் கருத்துகளை நீக்கியே ஆதிமந்திரத்தின் உண்மைப்பொருளை அடையாளம் காணவேண்டி உள்ளது.
படிப்படியாக வேட்டைச் சமூகம் மேய்த்தல் சமூகம் நீர்நிலைச்சார் சமூகம் வேளாண் சமூகம் உணவு சேகரிக்கும் சமூகம் உணவு உற்பத்தி சமூகம் உணவு அபகரிக்கும் சமூகம் உழுவித்து உண்ணும் சமூகம் உழும் சமூகம் என எல்லா சமூக வாழ்வியலிலும் வாழ்வியலுக்குத் தகுந்த மாற்றங்களுடன் மந்திரம் இடம்பெற்றுகிறது.
மேய்த்தல் தொழில் புரிந்தவர்களின் தலைமைக் குருக்களாக இருந்தவர்கள் இயற்றிய ரிக் சூக்தங்கள் குறிப்பாக சமூகத்தின் நலனை வளத்தை எதிர்நோக்கியது.
பலியாடு எந்தவொரு உயிருள்ள அல்லது உயிரற்ற பொருளாக இருக்கலாம் என்பதையும் நோய் தீயஆவி கண்ணேறு போன்றவை பலியாட்டுப் பொருளில் மாற்றி அமைக்கப்பட்டபின் அப்பொருள் பெரும்பாலும் அழிக்கப்படும் அல்லது தீண்டப்படாது ஒதுக்கப்படும் என்பதையும் நினைவுகொள்க.
இவ்வாறு தனி மனிதனின் தீமைகளை மாற்றிவிட முடியும் எனில் ஒரு சமூகத்தின் தீமைகளையும் மாற்றிவிடமுடியும் என்ற நம்பிக்கையில் உருவானதே பொதுப்பலியாடு முறையாகும்.
கிராமத்தில் மழை இல்லையென்றால் ஊரிலுள்ள தீமைகளும் பாவங்களுமே அதற்குக் காரணமென்று கிராமவாசிகள் அதனைப்போக்க பெரிய கொடும்பாவி ஒன்றை தயாரித்து தெருத்தெருவாக இழுத்துச் சென்று ஊர் மயானத்தில் அதனைக் கொளுத்துவர்.
இதுபொழுது இறந்தவருக்கு இறுதிக்கடன் செய்பவர் மொட்டையடித்துக்கொள்வதுபோல் யாராவது ஒருவர் மொட்டையடித்துக்கொள்வதும் உண்டு என்றும் கொடும்பாவி கொளுத்துதலை போலி இறுதிச் சடங்கு என்றும் தீமைகளை மாற்றுவித்து அழிக்கப்படும் பொருளாக கொடும்பாவி விளங்குவதையும் காட்டுவார்.
இத்தகைய சடங்கு செயல்பாடுகள் பழங்குடி மக்களிடையே உலகெங்கும் காணப்படுகிறது எனக் குறிப்பிடும் தாம்சன் பாவனை அல்லது உணர்வுப்பூர்வமாக போலச் செய்தல் என்பது மனிதன் தனது வாலில்லாத குரங்கு மூதாதையரிடமிருந்து பெற்ற பண்பாகும்.
ஆனால் பாவனை அதாவது போலச் செய்தல் என்பது உழைப்பு இயக்கத்துக்கு முன்னதாகவோ அல்லது அதற்குப் பிறகோ உழைப்பு இயக்கத்தைச் செய்வதுபோல நடித்துக்காட்டும் வகையில் மனிதனால் பயன்படுத்தப்பட்டுள்ளது.
யதார்த்த கூட்டு உழைப்பு இயக்கத்திலுள்ள குரலியக்கங்களும் உடல் அசைவுகளும் தனியாகப் பிரிக்கப்பட்டு பாட்டும் நடனமும் இணைந்ததொரு சுயேச்சையான செயல்பாடாக ஒழுங்கமைக்கப்பட்டு சடங்காக உருவெடுக்கிறது என விளக்குகிறார்.
இதன் உளவியல் காரணத்தை தேடும்பொழுது தாம்சன் குறிப்பிட்ட குலத்துக்கு உரிய குலக்குறி தாவரமாக இருந்தால் அதைச் சேகரிப்பது போலவும் ஆடல் பாடலில் பாவனை செய்வர்.
பின்னாளில் இந்தச் சடங்குகள் குலக்குறிகளில் குடிகொண்டிருப்பதாகக் கருதப்பட்ட தமது முன்னோர்களிடம் உயிருடன் இருக்கும் குல உறுப்பினர்களைப் பாதுகாக்க உதவும்படி வேண்டுகோள் விடுக்கும் சடங்குகளாக மாறின.
குழந்தைகள் பருவமெய்தியதும் அவர்களுக்கு வயது வந்தவர்களின் தகுதியைக் கொடுப்பதற்காக நடத்தப்படும் பாவனைச் சடங்கொன்றில் குழந்தைகள் இறப்பது போலவும் பின்னர் மீண்டும் பிறப்பது போன்றும் நடித்துக் காட்டப்படுகிறது.
குல உறுப்பினர்களின் குடியிருப்புப் பகுதியிலிருந்து சற்றுத் தள்ளியுள்ள ஒரு இடத்தில் இச்சடங்கு நடத்தப்படுவதற்கு முன் குடியிருப்புப் பகுதியிலிருந்து அழுகையும் கண்ணீருமாகக் குல உறுப்பினர்கள் இந்த இடத்துக்கு வருவர்.
மக்களின் வாழ்க்கை முறை மேலும் உயர்ந்த காலகட்டங்களில் பல்வேறு இயற்கை நிகழ்ச்சிப் போக்குகளுடன் தொடர்புடைய பாவனை நடனங்கள் காணப்படுகின்றன.
பயிர்கள் வளர்வதற்கு கோடைக்காலத்தைக் கொண்டு வருவதற்கு இயற்கைச் சீற்றங்களைத் தடுப்பதற்கு தேய்பிறையை வளர்பிறையாக ஆக்குவதற்கு என நடனங்கள் நிகழ்த்தப்பட்டன என்றும் காட்டுவார்.
விலங்குகளை வேட்டையாடி வாழ்ந்த மக்கள் வேட்டைக்குச் செல்லும் முன் வேட்டையாடும் விலங்கினைப் பிடிப்பது போலவும் கொல்வது போலவும் ஒரு கற்பனையான நிகழ்ச்சியினை நடனம் மூலம் நிகழ்த்திக் காட்டிச் செல்வர்.
வேட்டையில் விலங்குகள் கிடைக்க வேண்டும் என்ற விருப்பமும் அதனை அடைவதற்குச் செய்யும் செயலும் ஒத்திருப்பதன் முலம் அவ்விருப்பம் நிறைவேறும் என நம்பிக்கைக் கொள்வதால் இவ்வேட்டை மந்திரம் ஒத்த மந்திரக் கோட்பாட்டின் அடிப்படையில் அமைவதாகிறது.
மேய்த்தல் சமூகத்தில் மந்திரம் என்ற வகையில் சன்னியாசிக்கல் மற்றும் ரிக் வேள்வி வழிபாடுகள் முந்தைய சில யுத்தபூமி அத்தியாயங்களில் காணப்பட்டது.
உலகளாவிய நிலையில் புதிய கற்காலப் பண்பாட்டுக் காலத்தில் இடம் சார்ந்து காலகட்டங்கள் மாறுபடினும் வேளாண்மை முக்கிய இடத்தைப் பெற்றது.
கட்டடக் கலை சிற்பக் கலை ஓவியக் கலை உள்பட தாவரவியல் மருத்துவம் வானவியல் முதலான அறிவுசார்ந்த துறைகள் பெருவளர்ச்சியுற்ற காலகட்டம் இதுவாகவே விளங்குகிறது.
வேளாண்மை செழித்தபடியால் மனிதனுக்கு உணவுக்காக குறைவான நேரம் செலவுசெய்வது போதுமானதாக இருந்ததால் சிந்திப்பதற்கும் செயலாற்றுவதற்கும் அதிக நேரம் கிடைத்தது.
வேட்டைச் சமூகத்திலும் மேய்த்தல் சமூகத்திலும் முளைத்து எழுந்திருந்த மந்திரங்கள் வேளாண்மைச் சமூகத்தில் பலதிறமாக வளர்ச்சியுற்றன.
தமிழர் மரபில் திருமுருகாற்றுப்படை விவரிக்கும் வெறியாடல் விதைப்புக்கு முந்தைய சடங்கு எனவும் பலியிட்ட மறியின் ரத்தத்தில் விதைகளை தேய்த்து விதைக்கின்றனர்.
விளைநிலத்தில் மனைவியுடன் உடலுறவு வைத்துக்கொள்வதன் அவ்விளைநிலத்தின் செழிப்பை அதிகரிக்கலாம் என்ற நம்பிக்கையும் பழங்குடி மக்களிடையே காணமுடிகிறது.
செழிப்பை அடிப்படையாகக் கொண்ட இச்சடங்கு மூன்று நாள்கள் நடைபெறும் என்றும் அவ்விழாவில் களிமண்ணால் செய்யப்பட்ட ஆண்பெண் உருவங்கள் இரண்டு நாள்கள் தரையில் கிடத்தப்படும்.
பெண்குறி வழிபாடாக உள்ள சக்கராயி லஜ்ஜாதேவி போன்ற நிர்வாண பெண்குறிகளை காட்டும் பெண் தெய்வங்களை வணங்குதல் இதன் ஒருவகையாகும்.
மூதாதையர் நினைவுச்சின்னமான நடுகற்களில் கெண்டி இடம்பெறுவது மதுக்குடத்தின் குறியீடு என்றும் பூர்ணகும்பத்தின் வளர்ச்சி அடைந்த நிலை என்றும் தொல்லியலாளர்கள் கருதுவர்.
கெண்டியின் புடைத்த நடுப்பாகம் பெண்ணின் கருப்பையின் குறியீடு என்றும் நீண்ட மூக்குப்பகுதி ஆண்குறியின் குறியீடாகும் என்றும் விளக்கப்படும்.
சமயக் கோட்பாடுகள் பல சமயம் இவற்றை வார்த்தைகளால் கேலி புரிந்தும் நிராகரித்தும் இருந்தாலும் சில பொழுது கடுமையான தாக்குதல்களை இவற்றின் மீது தொடுத்தாலும் சமயங்கள் இந்நம்பிக்கைகளின்றி அல்லது சமயம் சார்ந்த மக்கள் இந்த தொல்நம்பிக்கைகள் இன்றி இயங்குவதில்லை.
இதன் காரணமாக தொல்சமய அல்லது சமயங்களுக்கு முற்பட்ட மனிதயின நம்பிக்கைகள் சமய நிலையில் வெளிப்படும்பொழுது மனிதனின் மூடநம்பிக்கைகளாகின்றன.
மந்திரம் அறிவியல் தோன்றுவதற்கு முந்தைய கலை எனக் குறிப்பிடும் மானுடவியலாளர்கள் தொன்மைச் சமயத்தில் மந்திரம் ஒரு பிரிக்கவியலாத கூறாக உள்ளது என குறிப்பிடுகின்றனர்.
மந்திரத்தின் தோற்றம் அதன் செயல்முறைகள் ஆகியவை தொன்மை மக்களிடம் எவ்வாறு ஏற்பட்டது என்பதை பல அறிஞர்கள் விளக்கியுள்ளனர்.
பரந்த அளவில் மேற்கொண்ட பிரேசர் அவர்களின் ஆய்வு மந்திரத்தின் அமைப்பையும் செயல்பாட்டினையும் அறிந்துகொள்ள உதவும் கருவியாக விளங்குகிறது.
பிரேசர் மந்திரத்தை கொள்கை சார்ந்தது அல்லது மந்திரம் ஒரு போலி அறிவியல் என்றும் செயல்முறை சார்ந்தது அல்லது மந்திரம் ஒரு போலிக்கலை என்றும் இரண்டாகப் பகுத்து வழங்குகிறார்.
மேலும் செயல்முறை சார்ந்த போலிக் கலையை ஆக்கநிலை சார்ந்தவை எடுத்துக்காட்டாக சூனியம் பில்லிசூனியம் என்றும் எதிர்நிலை சார்ந்தது எடுத்துக்காட்டாக விலக்குகள் என்றும் மேலும் இரண்டு உட்பிரிவுகளாகக் காட்டுகிறார்.
இந்த இரு விதிகளும் மந்திரச் செயலுறவைப் பொறுத்த அளவில் ஒரே வகையாக இருப்பதால் அவற்றை ஒத்துணர்வு மந்திரம் என்னும் ஒரே வகைக்குள் அடக்கி இவ்விரண்டின் வினையும் பயனும் ஒன்றாக இருப்பதே இதற்குக் காரணம் என்று விளக்குவார்.
இவ்வாறே கன்றை ஈன்ற பசுவின் இளங்கொடியினை ஆல் அத்தி போன்ற பால் மரத்தின் மீது கட்டும் பழக்கம் தொத்துமந்திரத்தின் அடிபடையிலானதே.
காலம் செல்லச் செல்ல மக்கள் தொல்பழங்கால மக்களிலிருந்து இக்கால மக்கள்வரை மந்திர ஆற்றல்களைப் பலவகைகளில் அவரவர் விருப்பம்போல் பயன்படுத்தி வருவதைக் காணமுடிகிறது.
இவற்றின் பயன்பாட்டின் அடிப்படையில் தூய மந்திரம் தீய மந்திரம் உற்பத்தி மந்திரம் பாதுகாப்பு மந்திரம் அழிப்பு மந்திரம் எனப் பலவகையாக அமைந்தன.
வளமை வேண்டி செய்யப்பட்டும் உதாரணமாக மேய்த்தல் சமூகத்தினரின் சன்யாசிக்கல் வளமைச் சடங்குகள் இந்தவகையில் தூய மந்திரத்தின் நோக்கத்தை அடிப்படையாகக் கொண்டது.
சூனியம் பில்லிசூனியம் ஏவல் சூனியம் கெட்ட ஆவி பேய் ஆகியவற்றை ஒரு குறிப்பிட்ட மனிதனுக்கு அல்லது ஒரு சமூகத்துக்கு எதிராக ஏவுவது போன்றவை இம்மந்திரத்தின் தன்மைகளாகும்.
எல்லா சமுதாய மக்களாலும் வளமை சார்ந்து மேற்கொள்ளப்படும் உத்தியே அதாவது பாவனைச் செயல்களே உற்பத்தி மந்திரம் என்ற பொதுச் சொல்லால் அடையாளப்படுத்தப்படுகிறது.
வேட்டையாடுதல் மீன்பிடித்தல் வேளாண்மை போன்ற தொழில்களில் நல்ல பலன் கிடைக்க வேண்டும் என்ற நோக்கில் மேற்கொள்வது போன்றே மழை வளம் வேண்டியும் குழந்தைப்பேறு வேண்டியும் செல்வ வளம் வேண்டியும் கால்நடைகளின் நலம் நோயிலிருந்து நலம் வேண்டியும் மேற்கொள்ளப்படுவதும் உற்பத்தி சார்ந்த மந்திரங்களே.
தீமைகளில் இருந்து காக்கும் மந்திரங்கள் உதாரணமாக பில்லி சூனியம் முதலான ஏவல்களில் இருந்தும் உயிரினங்கள் நோய்நொடிகள் அண்டாதிருக்கவும் இயற்கைச் சீற்றங்களில் இருந்தும் மேற்கொள்ளப்படுபவை பாதுகாப்பு மந்திரங்கள் ஆகும்.
அவற்றை அந்த உயிர்கள் நமக்காகத் தாங்கிக்கொள்ளும் என்ற எண்ணம் நாகரிகமற்ற அதாவது தொல் மனித அறிவுக்குப் புலப்பட்டிருந்தது இந்த எண்ணம் உடலுக்கும் அறிவுக்கும் பொருள்களுக்கும் பொருள்கள் அல்லாதவற்றுக்கும் இடையே உள்ள வெளிப்படையான குழப்பத்தில் இருந்து தோன்றியதே.
அதேபோல் நம்முடைய துயரங்களையோ துன்பங்களையோ மற்றவர்களுக்கு மாற்றுவதும் அவர்கள் நமது பாரங்களைச் சுமப்பதும் சாத்தியமே என்று அந்த அநாகரிக மனிதன் அதாவது தொல் மனிதன் கற்பனை செய்கிறான்.
தீய மந்திரங்களான பில்லி சூனியம் முதலான ஏவல்களையும் உயிரினங்களுக்கு நோய்நொடிகளை உண்டாக்குவதற்காக மேற்கொள்ளப்படுபவை அழிப்பு மந்திரங்கள் ஆகும்.
முதிர்ச்சியடையாத மனப்பக்குவமுடையோரின் சமய நம்பிக்கையே முன்னோர் வழிபாடு என டைலர் மற்றும் ஹெர்பர்ட் ஸ்பென்சர் போன்ற மானிடவியலாளர் மதிப்பிட்டனர்.
முன்னோர் வழிபாடும் இன்றளவிலும் நீடித்து வரும் வழிபாடாக உலகின் எல்லாப் பகுதியிலும் எல்லாப் பண்பாட்டை உடைய மக்களிடையேயும் காணமுடிகிறது.
முன்னோர் வழிபாடு என்பது மூதாதையர் வழிபாடு மூத்தோர் வழிபாடு சான்றோர் வழிபாடு ஆன்றோர் வழிபாடு போன்றும் தமிழில் குறிக்கப்படுகிறது.
சிங்மண்ட் ஃபிராய்டு தம்முடைய குலக்குறியும் விலக்கும் கட்டுரையில் இறந்தோரிடத்தில் காட்டும் அச்சமும் மரியாதையும் உறவினர்களிடையே உள்ள தொடர்பினை வலியுறுத்துவதாகும் என்று சுட்டுகிறார்.
அன்பு ஆதரவு இல்லாதவர் இறந்த பிறகு தீயவற்றை செய்வர் என்று நம்பியதால் வாழுங்காலத்தில் ஒருவருக்கு உரிய மதிப்பளிக்க வேண்டும் என்ற நடைமுறை தோன்றியது என்வும் விளக்குவார்.
மாறாக முன்னோர்களை நல்ல முறையில் நடத்தாதவர்கள் இக் குற்ற உணர்வில் இருந்து விடுபடுவதற்காகவே இவ்வழிபாட்டை நடத்தினர் என்று குறிப்பிடுகிறார்.
முன்னோர் வழிபாடு வழிவழியான அதிகாரத்தைப் பெறுவதை மையமிட்டும் சொத்துரிமை நிலைநாட்டவும் வாரிசுரிமையை நிலைநாட்டவும் மேற்கொள்ளப்பட்டது எனவும் சில ஆய்வுகள் தெரிவிக்கின்றன.
அதே சமயத்தில் உரிமை உறவு ஏதுமற்ற நிலையிலும் அன்பு காரணமாகவும் இறந்தோர் வழிபடப்படுகின்றனர் என்றும் ஆய்வுகள் தெளிவித்திருக்கின்றன.
இடைக் கற்காலத்தை அதாவது நுண் கற்காலத்தைச் சார்ந்த ராஜஸ்தான் உத்தரப் பிரதேசம் குஜராத் பகுதிகளில் கிடைக்கும் முன்னோரை பக்குவமாக அடக்கம் செய்த சான்றுகள் சிந்துவெளிக்கு முற்பட்டவை.
புதிய கற்காலத்தில் இறந்த முன்னோரை குடியிருப்புகளிலேயே அடக்கம் செய்திருப்பது இவ்வழிபாட்டுச் சிந்தனையின் முக்கியப் படிநிலை வளர்ச்சியைக் காட்டுகிறது.
உடல் இறந்துபட்ட பிறகும் அவரது ஆவி என்ற ஆன்மா நிலைத்திருக்கும் அது தம் உறவுகளைப் பாதுகாக்கும் வழிநடத்தும் என்ற நம்பிக்கை கொண்டிருந்தனர்.
தென்னிந்தியாவின் பெருங் கற்கால பண்பாட்டுச் சின்னங்களான கல்திட்டை கல்பதுக்கை கல்பதுக்கை போன்ற கல்திட்டை குத்துக்கல் கல்வட்டம் கற்குவை பரல் உயர் பதுக்கை தாழி பேழை போன்ற அனைத்தும் முன்னோர் வழிபாடு பெற்ற சிறப்பிடத்தை உரக்கச் சொல்பவையாக இருக்கின்றன.
மேலும் அவரவர் தம்தம் குலம் யாருக்கும் நினைவில் இல்லாத மிக நீண்ட காலத்துக்கு முற்பட்ட ஒரு முன்னோர் வழி தோன்றியது எனக் கருதுவர்.
மானிடவியல் சான்றுகள் இன வரைவியல் சான்றுகள் தொல்பொருள் சான்றுகள் கொண்டு பார்க்கும்பொழுது முன்னோர் வழிபாடு மூன்று வழிபட்டதாக இருப்பதைக் காணமுடிகிறது.
குடித் தலைவர் குலத் தலைவர் இனத் தலைவர் போன்று சமூகத்தின் தலைமை நிலை அடைந்தவர் உயர் மதிப்பு பெற்றவர்கள் இறந்த பிறகு அவரை வழிபடுவது.
முதல் இரு பிரிவு அதாவது வீரர் மற்றும் தலைமை அல்லது உயர்மதிப்பு பெற்றவர் வழிபாடு குடும்ப வழிபாட்டுக்கு மட்டுமல்லாது குடி குல தெய்வம் அல்லது கிராம தெய்வம் அல்லது ஊர் தெய்வம் போன்று பரவலாக வழிபடும் நிலைகளை அடைவதும் உண்டு.
இறந்தோரின் ஆற்றல் வாழ்வோரின் நலனில் பெரும்பங்கு வகிக்கின்றது என்ற கருத்தாக்கம் முன்னோர் வழிபட்டின் வித்தாக அமைந்துள்ளது.
இறந்தவர்கள் உயிருடன் வேறோரிடத்தில் வாழ்கிறார்கள் அவர்கள் வாழ்பவரின் செழுமைக்கும் நலத்துக்கும் உதவ இருக்கின்றனர் இறப்புக்குப் பிறகு இறந்தவர் கடவுளாக வந்து உயிரோடு இருப்பவரை வழிநடத்திச் செல்வர்.
இறந்தோரின் விருப்பங்களையும் அவர்களுக்குப் பிடித்தமானவற்றையும் நிறைவேற்றி வழிபடுவதன் மூலம் இம் முன்னோர் தீய ஆற்றலில் வாழும் தங்களைக் காப்பார்கள் என்றும் இவ்வாறு வழிபடுவதன் மூலம் அவர்கள் சினம் கொள்ளாமல் தங்களை அருளுடன் ஆதரிப்பர்.
சிறப்புடன் போற்றத்தகும் வாழ்வை வாழ்ந்த வாழ்வை செயற்கரிய வீரத்தை வெளிப்படுத்திய முன்னோரின் ஆற்றலை சந்ததியினரும் பெற வேண்டும் என்பவை இடம்பெற்றிருக்கின்றன.
முன்னோர் வழிபாட்டின் நீண்ட நெடிய வளர்ச்சியில் ஆவி வழிபாடு முதற்கொண்டு குலக்குறி உட்பட போலிப்பொருள் வழிபாடு ஈராக எல்லா தொல் வழிபாட்டு நம்பிக்கையும் இணைந்து வெளிப்படுகின்றன.
இன்று வழக்கில் உள்ள நாட்டுப்புறத் தெய்வங்கள் பெரும்பான்மையும் இறந்துபட்ட மனிதர்களை வழிபடும் முன்னோர் வழிபாட்டின் பார்பட்டதாவே உள்ளன.
புலவர் அவ்வை கபிலர் உட்பட ஆழ்வார் நாயன்மார்கள் வழிபாடு போன்றவை ஒருவகை சமய குருக்கள் மற்றும் ஆச்சாரியர்களை வணங்கும் ஒரு வகை.
மாற்றானின் விருப்பத்தை ஏற்க மனமில்லாமல் தீப்பாய்தல் மாற்றானால் வரும் கேட்டுக்கு அஞ்சி தீப்பாய்தல் விருப்பம் நிறைவேறா விரக்தியில் தீய்ப்பாய்தல் மானபங்கம் நிகழ்ந்ததால் தீய்ப்பாய்தல் கவரப்பட்டதால் தீய்ப்பாய்தல் நோய் தீராததால் தீய்ப்பாய்தல் போன்று பல காரணங்களைத் தொகுக்க முடியும்.
மேலும் கன்னியாக இறந்த பெண் அகாலத்தில் இறந்தவர்கள் கொலை செய்யப்பட்டவர்கள் பலி தரப்பட்டவர்கள் தம் உயிரை தாமே தெய்வங்களுக்குக் காணிக்கை செய்துகொண்டவர்கள் என முன்னோர் வழிபாடு குறிப்பாக குடும்ப மற்றும் குல தெய்வமாக வழிபடப்படுவதாகக் கிளைத்துள்ளது.
இவற்றுள் மாற்றான் மானபங்கம் செய்தவன் பலி தந்தவன் போன்றோர் ரத்த உறவற்றபோதும் தம் தீச்செயலால் இறந்த காரணத்தால் இறந்தவர்களை வணங்கி அவர்களிடமிருந்து வரும் தீமையைப் போக்கிக்கொள்வர்.
பொதுவில் இந்திய மரபில் முன்னோர் வழிபாடு ஆண்டுதோறும் திவசம் அதாவது திதி கொடுப்பதன் மூலமும் ஒவ்வொரு அமாவாசையிலும் விரதமிருந்து முன்னோரை வழிபடுவதும் சிறப்பான இடத்தைப் பெற்றுள்ளது.
தமிழர் மரபில் பொங்கல் திருநாளைத் தொடர்ந்து வரும் கரிநாள் விழா உண்மையில் முன்னோரை வழிபட்டு அவருக்கு நன்றி செலுத்தும் வழிபாடாகும்.
முன் அத்தியாயத்தில் குறிப்பிட்டதுபோல் குலக்குறி வழிபாடு மற்றும் விலக்கு ஆகியவற்றுடன் போலிப் பொருள் வழிபாடு நெருங்கிய தொடர்புடையதாக உள்ளது.
ஆவி வழிபாடு கோட்பாட்டை வெளிப்படுத்திய டைலர் .. அவர்கள் போலிப் பொருட்களில் அதீத ஆற்றல் இருப்பதாக நம்புவதனையே மந்திரச் சமய நம்பிக்கையின் அடிப்படை எனக் குறிப்பிடுகிறார்.
இவ்விருவரும் போலிப் பொருள் வழிபாடு என்னும் கோட்பாடு கடவுளுக்கும் மனிதனுக்கும் உள்ள தொடர்பில் இருந்த தனிமுறை உறவில் ஒரு மாற்றத்தை ஏற்படுத்தத் தொடங்கியதாகக் குறை கூறுகிறார்கள்.
இவ்வழிபாடு இயற்கையாக நிகழும் நிகழ்வுகளுக்குப் பொய்மையான உருப்படிவங்கள் உருவாவதற்கு வாய்ப்பு அளிக்கிறது என்றும் வரலாற்றின் அடிப்படையிலும் சமயங்களின் பரிணாம வளர்ச்சியிலும் சமுதாயவியலின் அடிப்படையிலும் இவ்வழிபாடே மையமானச் சிக்கலாக உள்ளது என்றும் கருதுகின்றனர்.
போலிப்பொருள் வழிபாடு இயற்கை கடந்த ஆற்றலின் மீது கொண்ட நம்பிக்கையை அடிப்படையாகக் கொண்டுள்ளதால் இவ்வழிபாட்டு முறை ஆவிநம்பிக்கையின் திரிபு என்றோ அதன் தொடர்ச்சி என்றோ கூறலாம் என்பார் பக்தவச்சல பாரதி.
இவ்வழிபாட்டை மனிதன் மேற்கொண்டதற்கான காரணத்தை அவர் இவ்வாறு விளக்குகிறார் மனிதனின் உழைப்பால் தோன்றிய உற்பத்திப் பொருட்கள் அவனை அதிகாரம் செலுத்தியபோது அவன் அவற்றில் இருந்து அந்நியப்படுத்தப்பட்டான்.
இருப்பற்ற பொருளுக்கு ஓர் இருப்புத் தன்மை வழங்குவதே போலிப் பொருள் வழிபாடு ஆகும் என்ற விளக்கம் போலிப் பொருள் வழிபாட்டின் மற்றொரு குணாம்சத்தைப் புலப்படுத்துவதாகும்.
பல பகுதிகளில் இருந்து கிடைத்துவரும் அண்மைக்கால மானிடவியல் இறையியல் தரவுகளைத் தொகுத்துப் பார்த்தால் போலிப் பொருள் வழிபாடு பழங்குடி மக்களிடமட்டுமல்லாது பழங்குடியில்லாதாரின் சமயங்களிலும் உலகின் எல்லாப் பகுதியிலும் எல்லா இன மக்களிடையும் விரவி பல்வகைப்பட்டதாக வெளிப்படுவதைக் காட்டுகிறது.
அனைத்துச் சமயங்களும் போலிப் பொருள் வழிபாட்டிலிருந்தே தோற்றமடைந்தன என்ற கருத்தை முன்நிறுத்துவார் பிரஞ்சு நாட்டு அறிஞர் சார்லஸ் தெ புரொசே .
இவரது கருத்தின்படி தொல்குடிகள் வெளிஉலகில் உள்ள பொருட்களை தங்கள் வாழ்வோடு இணைத்து அவற்றை வழிபடுவதற்கு உரியவையாகக் கருதுவதாகும்.
அவர் மேலும் குறிப்பிடும்பொழுது தொல்குடிகள் இயற்கைக்கும் தங்களுக்கும் இடையே நெருங்கிய உண்மையான தொடர்பு கொண்டிருந்ததனால் அவர்கள் அப்பொருட்களை உயிர்ப்பொருளாகக் கருதினர்.
மேலும் போலிப் பொருள் வழிபாட்டை சமயங்களின் தொன்மையான நிலை என்றும் தொன்மையான நிலையைத் தொடர்ந்து பல்சமயக் கோட்பாடும் அதனைத் தொடர்ந்து ஒருசமயக் கோட்பாடும் உருவாயின என்றும் அவர் கருதுகிறார்.
இயல்பிறந்த இயற்கையின் ஆற்றல்கள் சில பொருட்களில் உறைந்துள்ளன என நம்பிக்கையில் அப்பொருட்களை வழிபாடு செய்தனர் என்பது இவ்வழிபாட்டின் முக்கிய அடையாளமாகும்.
உலகலாவிய நிலையில் வழிபாட்டில் உள்ள போலிப் பொருட்களின் பட்டியலில் ரத்தம் ஆற்றல் மிக்க பொருளாக உள்ளது இதனுடன் ஊறும் தண்ணீர் ஆறு குளம் போன்றவையும் இடம்பெற்றுள்ளன.
பறவைகளின் இறகுகள் கையால் வரையப்பட்ட சித்திரங்கள் மரப் பொருட்கள் கல் மரம் எலும்பு தந்தம் உலோகம் போன்றவை கொண்டு உருவாக்கப்பட்ட மனித விலங்குச் சிற்பங்கள் களிமண் பொம்மைகள் ஆயுதங்கள் இயற்கையாகக் கிடைக்கும் விசித்திர வடிவம் கொண்ட கற்கள் மண்டையோடுகள் மர மூங்கில் கழிகள் இசைக் கருவிகள் விவசாய வேட்டை மற்றும் பிற வகை தொழிற்கருவிகள் கிளிஞ்சல் சங்கு போன்ற கடல்விளைப் பொருட்கள் விலங்குகளின் கொம்புகள் நகம் தோல் ஆமை ஓடு உலோகக் கட்டிகள் துண்டுகள் பதக்கங்கள் மற்றும் தற்காலத்திய மதச் சின்னங்கள் போன்றவற்றைக் குறிப்பிடலாம்.
இயல்பிறந்த ஆற்றல் பெற்றவையாகப் கருதப்படும் இவ்வகைப் பொருட்கள் மற்றவர்கள் மேல் நல்ல அல்லது தீய விளைவுகளை ஏற்படுத்தும் ஆற்றல் பெற்றவை என்பது போலிப் பொருள் வழிபாட்டின் அடிப்படையாகும்.
ஒரு குழு அல்லது சமயத்தினரின் ஒரு பொருள் மீதான நம்பிக்கை மற்றொரு குழு அல்லது சமயத்தினருக்கு நம்பிக்கையற்ற பொருளாவது இந்த அகவய புறவய சிந்தனை காரணமாகவே அமைகிறது என்று சுட்டிக்காட்டப்படுவது உண்டு.
ஆகம வழிப்பட்ட வழிபாட்டு முறைகள் பலவும் போலிப் பொருள் வழிபாட்டுக் கொள்கைகளில் இருந்து கிளைத்தவையாகவும் இவ்வழிபாட்டின் மீது இறையியல் சார்ந்த தத்துவங்கள் பூசப்பட்டும் நம்பிக்கைகள் ஏற்றப்பட்டும் காணப்படுகின்றன.
இந்நம்பிக்கையே உருவ வழிபாடு வளர்ச்சியுற்ற காலங்களில் கல்லாயுதங்கள் முதல் நடுகல்வரையிலும் பெருந்தெய்வங்கள் உட்பட அவரவர் நம்பிக்கை சார்ந்து தெய்வ உருவச்சிலைகள் நிறுவப்பட்டு வழிபடும் பண்பாடாக மாற்றமடைந்துள்ளது.
மரத்தில் உறைந்துள்ள தெய்வம் மூத்தோர் ஆவிகளாகவே துவக்கக் காலங்களில் இருந்தன என்பதன் பின்னணியில் ஆவி வழிபாட்டின் நீட்சியாக இவற்றைக் காணலாம்.
காவல் மரங்கள் தெய்வீக ஆற்றல் அல்லது இயற்கையிகந்த ஆற்றல் வாய்ந்தவை மந்திரத் தன்மை கொண்டவை என்று அக்கால மக்களின் நம்பிக்கைகள் குறிக்கப்படுகின்றன.
உயிரற்ற பொருட்கள் வரிசையில் மண் மரம் தந்தம் எலும்பு கல் உலோகச் சிற்பங்களும் இறையுருவ ஓவியங்களும் முதன்மையான இடத்தை வகிக்கின்றன.
சங்க இலக்கியங்கள் புலிப்பல் தாலி புந்தலைச் சிறாஅர் என்றும் புலிப்பல் கோத்த புலம்புமணித்தாலி என்றும் புலிப்பல் தாலி என்றும் சங்க இலக்கியங்கள் சித்தரிக்கின்றன.
குழந்தைகள் புலியின் வீரத்துடன் இளமைப் பருவத்தை அடைவர் என்ற நம்பிக்கையே இவ்வாறு புலிப்பல்லை குழந்தைகளுக்கு அணிவிப்பதற்குக் காரணமாகக் கருதப்படுகிறது.
சங்கு சக்கரம் கதை கட்கம் என்ற வாள் சாரங்கம் என்ற வில் ஆகிய ஐந்து ஆயுதங்களை ஒரு பதக்கத்தில் இடம்பெறச்செய்து அணிவதே ஐம்படைத்தாலி ஆகும்.
இப்பொருட்கள் தங்கத்தில் செய்தும் அணிவிக்கப்பெற்ற என்று பொருள் தருமாறு அகநானூற்றுப் பாடலொன்று பொன்னுடைத் தாலி என்று குறிப்பிடுகிறது.
ஸ்வஸ்திக் ஓம் போன்ற குறியீடுகளும் பலவகையான வடிவியல் வரைவு உருவங்களான எந்திர வடிவங்கள் தமிழர் மரபில் பெரும் தாக்கத்தைக் கொண்டிருக்கும் பொருட்களாகும்.
இவை பெரும்பாலும் சுவற்றிலோ பலகையிலோ தரையிலோ தாளிலோ தகடுகளிலோ செய்து வழிபடப்படுவதுடன் குறியீடுகள் பதக்கமாக அணிந்துகொள்ளப்படுகின்றன வடிவியல் வரைவுகளான யந்திரங்கள் ஐங்கோணத் தகடுகள் அறுகோணத் தகடுகள் எண்கோணத் தகடுகள் ஒன்பதுகோணத் தகடுகள் என கீறப்பட்டு தாயத்துகளாகவும் அணிந்துகொள்ளப்படுகின்றன.
நவதானியங்களின் பயன்பாடு வளமை சார்ந்து வழிபாட்டில் முக்கிய இடத்தை வகிப்பதும் போலிப் பொருள் வழிபாடு கோட்பாடு சார்ந்ததே ஆகும்.
குறிப்பிட்ட எண்ணெய் வகை கொண்டு தீபம் ஏற்றுவது குறிப்பிட்ட விகிதத்தில் குறிப்பிட எண்ணெய் வகைகளை கலந்து தீபம் ஏற்றுவது அதன் மூலம் தீமையை அகற்றி நன்மையை வரவழைத்துக்கொள்வது என்ற நம்பிக்கையும் போலிப் பொருள் வழிபாடு சார்ந்ததே.
எனினும் அதன் தோற்றம் என்பது தொல்மனிதர்களின் சிந்தனையில் உதித்து அதில் நம்பிக்கை வைத்து தலைமுறைக்குத் தலைமுறை தொடரப்பட்ட போலிப் பொருள் வழிபாடு என்ற நம்பிக்கையே ஆகும்.
முழுவதும் நம்பிக்கை சார்ந்து இயங்குவதாலும் பண்பாட்டில் வளர்ச்சிப்போக்குகளும் மாற்றங்களும் நிகழ்ந்துகொண்டே இருப்பது போன்றே நம்பிக்கைகளும் மாறிகொண்டே இருக்கின்றன.
விலக்குகள் பண்டைய மனிதனின் எழுதப்படாத சட்டம் என்ற கருத்தும் வில்லியம் வுண்ட் விலக்கு நம்பிக்கைகள் கடவுள் சமயம் போன்ற நம்பிக்கைகள் தோன்றுவதற்கு முன்பே தோன்றிவிட்டன என்ற கருத்தும் வில் டியூராண்ட் இங்கு கவனத்தில் கொள்ளப்படவேண்டியவை.
இன்றைய நிலையில் வில்லியம் வுண்டின் கருத்தை விலக்குகள் தொன்மை மனிதனால் உருவாக்கப்பட்டு தற்காலச் சமூகத்திலும் ஆழமானத் தாக்கத்தைக் கொண்டிருக்கும் எழுதப்படாத சட்டம் என்று விரிவாக்கிக் கூறலாம்.
இன்றைய அளவில் விலக்கு நம்பிக்கையானது புனிதம் புனிதமற்றது அல்லது சுத்தமானது தீட்டானது என்ற இரு முனைகளின் இடைவெளிகளில் இருந்து விளக்கப்பெறுகிறது.
இதனை குலக்குறியாகக் கொள்ளப்பட்ட விலங்கு தாவரம் அல்லது இயற்கைப் பொருட்களைப் புனிதமானதாகக் கருதி அதனை தங்களின் தம் சமூகத்தின் தீவிர விலக்காகக் கொள்வது குலக்குறி வழிபாட்டின் முக்கியக் குணங்களில் ஒன்றாகும்.
அதே சமயத்தில் விதிவிலக்காகச் சிறப்பான சடங்குகளின் பொழுது குலக்குறியாக விளங்கும் விலங்கின் இறைச்சியை உண்பது புனிதமாகக் கருதப்படுகிறது.
இதனால் தனது மூதாதையருடன் தங்களைத் தொடர்புபடுத்திக்கொண்டதாகவும் அவர்களுடன் தாம் இரண்டறக் கலந்துவிட்டதாகவும் நம்பிக்கை உள்ளது.
தலைவர்கள் பூசாரிகள் தெய்வங்கள் இறந்த முன்னோர்கள் மற்றும் இவர்களுடன் தொடர்புடைய பொருட்கள் ஆகியவை நிரந்தர விலக்குகள் வரிசையில் இடம்பெறுகின்றன.
அவை பெரும்பாலும் மேட்டிமைச் சிந்தனை அச்ச உணர்ச்சி காரணமாக குறிப்பாகப் பெண்ணினத்தின் உடல் மாறுபாடு மற்றும் அவர்களது உடலியக்க மாறுபாடு சார்ந்த அச்ச உணர்ச்சி மற்றும் தூய்மைச் சிந்தனையின் காரணமாக உருவாக்கப்பட்டவையாக உள்ளன.
சான்றாக மாதவிலக்கு குழந்தைப்பேறு மற்றும் தொழில் சார்ந்தவற்றிலும் பூசைகளில் பங்கேற்பதற்கான விலக்கு போன்றவை பெண்கள் கடைப்பிடிக்கும் அல்லது கடைப்பிடிக்க விதிக்கப்படும் தாற்காலிக விலக்குகள் ஆகும்.
விலக்குகள் ஒரு குழுவில் அல்லது ஒரு குலத்தின் உட்பிரிவுகளுக்கு இடையேகூட மாறுதல் கொண்டதாகவும் விலக்கு விலக்கற்ற ஒன்றாகவும் இருப்பதைக் காணமுடிகிறது.
மனிதன் அல்லது பொருட்களின் புனிதமான அல்லது புனிதமற்ற பண்பு இதன் காரணமாக சமூக வழக்கில் உருவாக்கப்பட்ட விலக்கு வகைகள் விலக்குகளை மீறுவதால் ஏற்படும் தூய்மையற்ற தன்மை ஆகியவை பண்பு நலத்தில் முக்கியமான இடத்தை வகிக்கின்றன என்றும் சமுதாயத்தில் முக்கிய உறுப்பினர்களாகிய தலைவர் பூசாரி போன்றவர்களைப் பாதுகாத்து அவர்களது மந்திர சக்திகளின் மூலம் குழந்தைகளையும் பெண்களையும் பாதுகாத்தல் மற்றும் நோயிலிருந்து எளியோரைக் காத்தல் குறிப்பிட்ட சிலவகை உணவுகளை உண்பதாலும் பிணங்களைத் தொடுவதாலும் பார்ப்பதலும் ஏற்படும் தீமையில் இருந்து மக்களைக் காத்தல் சமூகத்தில் இறப்பு திருமணம் மற்றும் பாலியல் செயல்பாடுகளில் இடையூறு உருவாகாத நிலையை உறுதிசெய்தல் தீய ஆவிகளில் இருந்து மக்களைக் காத்தல் சிறு குழந்தைகளையும் கருவிலிருக்கும் குழந்தைகளையும் பாதுகாத்தல் போன்றவை விலக்கு நம்பிக்கையின் முக்கிய நோக்கங்களாக இருக்கின்றன.
தற்கால விலக்குகள் தூய்மை கருதியவை என்ற கருத்தியல் குறிப்பாக பெண் தொடர்பான விலக்குகள் சமூகத்தில் புகுத்தப்பட்ட ஆண் மையவாத கருத்தியல்களின் பின்னணியில் உருக்கப்பட்டவையா என்ற கேள்வி எழுகிறது.
தொல்மனிதனின் வளமை சார்ந்த குறிப்பாக உயிர்மைப்பொருளாகக் கருதப்பட்ட மாதவிலக்கு ரத்தம் பற்றிய கருத்தியல்களுக்கும் இது தொடர்பான விலக்கு நம்பிக்கைக்கும் பெருமளவு வித்தியாசம் உள்ளதால் இதற்கான பதில் ஆம் என்ற முனையையே அடைகிறது.
பயிர் வளர்ச்சி தானியப் பெருக்கம் கால்நடைகளின் பெருக்கம் என்பதோடு உடலுறவு செயல்பாடு பெற்றிருந்த பண்டைய நம்பிக்கையும் இதனோடே இணைத்துக் காண வேண்டியதே.
தூய்மை கருதி விலக்கப்பட்டதாக விளக்கப்படும் பெண்ணின் உடலியக்கம் சார்ந்த மாதவிலக்கு போன்றவை பண்டையச் சமூகத்திலும் பழங்குடி நம்பிக்கையிலும் இன்றைய விளக்கத்தோடு பொருந்துவதாக இல்லை என்பது முன்னர் குறிப்பிடப்பட்டது.
இதனைத் தொடர்ந்து இறந்தோர் மீது ரத்தத்தைச் சேர்ப்பதன் வழியே அவர்க்கு மீண்டும் உயிர்ப்பு அளிக்க இயலும் என்று உறுதியாக நம்பினர்.
இதனால் ரத்தப்படையல் தொடங்கி உயிர்ப்பலி வரை மறுஉயிர்ப்பிக்கும் சடங்கியல் மரபானது மனித சமூகத்தால் தொடர்ந்து நிகழ்த்தப்படலாயிற்று.
காலம் செல்லச்செல்ல ரத்தத்தின் செந்நிறமே மறுஉயிர்ப்பிக்கும் தன்மை கொண்டது என்ற நம்பிக்கையில் செந்நிறம் கொண்ட பொருள்கள் அனைத்துமே உயிர்மைப்பொருளாகக் கருதப்படலாயின.
இவ்வகையில் செந்தூரம் செந்நிறமி செந்நிறத் துகில் செந்நிறத் துணி செஞ்சுடர்த் தீ என்பனவும் மறுபக்கம் மாதவிலக்கு ரத்தம் உமிழ்நீர் சிறுநீர் என்பனவும் உயிர்மைப் பொருளாகக் கருதப்படுகின்றன.
உயிரற்ற பயன்பாட்டுக் கருவிகளுக்குச் செந்தூரம் இடுவதும் புனிதப் பொருட்களைச் செந்நிறத் துகிலில் பொதிந்துவைப்பதும் இயல் தெய்வத்துக்காக மேற்கொள்ளும் ரகசியச் சடங்கின்பொழுது அதன் வரைஓவிய உருவுக்கு செந்நிறமிப் பூச்சு பூசுவதும் இறந்தோரை செஞ்சுடர்த் தீயில் இடுவதும் மங்கல நிகழ்வுகளின்பொழுது மஞ்சளும் சுண்ணாம்பும் கலந்த செந்நிற ஆலத்தி எடுத்தலும் இதற்குச் சான்றுகளாகக் காட்டலாம்.